text: Tema fotogràfic de la setmana a Photografs.cat: Els animals – Rellevant.cat
  Tema fotogràfic de la setmana a Photografs.cat: Els animals
  Photografs.cat és una comunitat fotogràfica en català que tot just comença a caminar, però que té per objectiu abraçar un nombre ingent d'aficionats a la fotografia en català en tots els àmbits, des dels que fan servir càmeres d'objectius intercanviables fins als que empren el seu mòbil, o els que fan servir aquestes dues eines fotogràfiques indistintament.
  Aquest grup empra com a xarxa de comunicació un xat de l'aplicació de missatgeria instantània Telegram, que qualsevol persona es pot descarregar de forma gratuïta.
  Periòdicament (si és possible de forma setmanal) escollirem un tema i els usuaris del grup de Telegram que vulguin, a aquesta mateixa web, hi publicaran les fotografies pròpies que considerin segons ells mateixos que són les millors que han fet. Si és possible, la imatge anirà acompanyada d'un enllaç a la xarxa social preferida del fotògraf a on s'hi trobi aquesta imatge.
  Si voleu entrar a formar part d'aquest grup de fotografia en català, podeu fer-ho instal·lant l'aplicació de Telegram en cas de no tenir-la ja i tot seguit picant a aquest enllaç, que us portarà directament al nostre xat, a on podreu compartir-hi qualsevol pregunta, consulta, imatge o dèria personal fotogràfica amb la resta del grup.